
JU AQUATIKA – SLATKOVODNI AKVARIJ KARLOVAC
ULICA BRANKA ČAVLOVIĆA ČAVLEKA 1/A, 47 000 KARLOVAC
MB: 04541154
OIB: 21873421610
RAZDJEL: 000
ŠIFRA DJELATNOSTI : 9104
RAZINA : 21
RKP: 49472

BILJEŠKE UZ FINANCIJSKE IZVJEŠTAJE ZA RAZDOBLJE
01.01.2025 – 31.03.2025.

U izvještajnom razdoblju za period 01.01-31.03.2025.g.  financijsko poslovanje JU AQUATIKA – SLATKOVODNI AKVARIJ KARLOVAC ostvareno je prosječnim brojem 15 zaposlenih.

OBRAZAC PR-RAS
Prihodi poslovanja – 6  - indeks u odnosu na prošlu godinu =  113,6
652 – prihodi po posebnim propisima iznose 48.562,64 €. Ovi se prihodi sastoje od prihoda 652640 - sufinanciranje cijene usluga, participacije i slično u iznosu od 45.182,64 (indeks 83,3 pokazuje smanjenje jer se smanjio broj rezervacija za grupne posjete) i prihoda 652670 - prihodi s naslova osiguranja i refundacije štete u iznosu 3.380,00 €. Indeks ovih prihoda pokazuje povećanje  - 163,3 – refundacija štete za napukla fasadna stakla.
661 – prihodi od prodaje proizvoda i pruženih usluga iznose ukupno 51.525,02 € (661420 - prihodi od prodaje robe u iznosu 18.733,01 € + 661510 -  prihodi od pruženih usluga u iznosu 32.792,01 €). Ukupan iznos prikazuje povećanje (111,8), međutim indeks prodaje suvenira  smanjio se sukladno smanjenom broju posjetilaca (85,7) a prihodi od najma i ugostiteljskih usluga istovremeno su se bitno povećali (indeks 135,3). Ovo povećanje rezultat je povećanja cijena najma i maloprodajnih cijena ugostiteljske ponude.
671 -  prihodi iz nadležnog proračuna za financiranje rashoda poslovanja (rashoda  za zaposlene, materijalnih rashoda poslovanja i naknade za rad Upravnog vijeća) - 671111 - u ovom razdoblju iznose 124.388,72 €. Ovo povećanje (indeks 140,1) rezultat je promjene organizacije rada, povećanja dijela koeficijenata i osnovice. 

Tijekom izvještajnog razdoblja povećali su se i rashodi poslovanja. Oni iznose 270.397,20 €: 
Rashodi poslovanja – 3 -  indeks u odnosu na prošlu godinu = 145,4
31 – Rashodi za zaposlene iznose 160.265,51 € - indeks iznosi 191,4. Razlozi ovog povećanja već su objašnjeni kroz navedeno povećanje osnovice plaće, ali i zbog promjena u Pravilniku o proračunskom računovodstvu: gubitak konta 193 i knjiženje rashoda plaće za 3.mjesec u ovo izvještajno razdoblje (za razliku od prethodne godine kada je knjiženo u 4.mj)
32 -  Materijalni rashodi iznose 106.942,07 - indeks iznosi 107,1. Značajniji porast kod rashoda koji čine ovu skupinu vidljiv je kod rashoda za usluge (indeks 130,6): radi izrade marketinške strategije, organizacije događanja Porina, kao i zbog povećanja troška rada studenata – povećanje troška studentske satnice i povećanja potreba za dodatnom radnom snagom radi povećanog opsega posla u ugostiteljstvu te radi smanjenja broja zaposlenih za dvoje povećana potreba za angažiranjem vanjskih suradnika za održavanje edukacijskih radionica i usluga vođenja. Kod prethodno navedenih rashoda indeks iznosi 151,4.
Unutar ove vrste rashoda smanjeni su rashodi za naknade Upravnom vijeću – održana je jedna sjednica manje te temeljem Pravilnika o radu UV-a naknada za jedan mjesec nije isplaćena (indeks 89,3).
34 – Financijski rashodi iznose 3.179,67 € - indeks 130,2 – povećanje rashoda akontacije poreza na dobit radi uspješnog poslovanja u prethodnoj godini.

Rashodi za nabavu nefinancijske imovine – 4 – indeks u odnosu na prošlu godinu – 47,30
422 – nabava postrojenja i opreme u iznosu 3.220,60 €
426 – nematerijalna proizvedena imovina u iznosu 400,00 €




6 – ukupni prihodi poslovanja iznose:       224.476,38 €
3 – ukupni rashodi poslovanja iznose:       270.397,20 €
X006 – višak prihoda i primitaka raspoloživu sljedećem razdoblju iznosi:    42.777,24 € 
(indeks u odnosu na prošlu godinu iznosi 32,5)




U Karlovcu, 09.04.2025.g.
  

Sastavila:                                                                                                      Ravnateljica:
Ivanka Trpčić-Stipetić                                                                      Margarita Maruškić Kulaš
________________________                                                        __________________________                                        

